กฎกระทรวงฉบับที่ ๙(พ.ศ. ๒๕๖๒)ออกตามความในพระราชบัญญัติภาษีเงินได้ปิโตรเลียมพ.ศ. ๒๕๑๔ อาศัยอำนาจตามความในมาตรา ๑๙แห่งพระราชบัญญัติภาษีเงินได้ปิโตรเลียม พ.ศ. ๒๕๑๔ และมาตรา ๖๕ ฉัพพีสติแห่งพระราชบัญญัติภาษีเงินได้ปิโตรเลียม พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม(ฉบับที่ ๗) พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ข้อ ๒ ในกรณีที่บริษัทเป็นผู้ได้รับสัมปทานหรือผู้ได้รับสัญญาแบ่งปันผลผลิตสำหรับแปลงสำรวจหลายแปลงโดยแปลงสำรวจบางแปลงอยู่ภายใต้บังคับพระราชบัญญัติภาษีเงินได้ปิโตรเลียม พ.ศ. ๒๕๑๔ก่อนการแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่ ๕) พ.ศ.๒๕๔๑ หรือบางแปลงอยู่ภายใต้บังคับพระราชบัญญัติภาษีเงินได้ปิโตรเลียม พ.ศ. ๒๕๑๔ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่ ๕) พ.ศ. ๒๕๔๑ให้บริษัทดังกล่าวคำนวณรายได้ รายจ่ายและกำไรสุทธิ สำหรับแปลงสำรวจที่อยู่ภายใต้บังคับพระราชบัญญัติฉบับนั้น ๆและแปลงสำรวจที่อยู่ภายใต้บังคับพระราชบัญญัติภาษีเงินได้ปิโตรเลียม พ.ศ. ๒๕๑๔ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่ ๗) พ.ศ. ๒๕๖๐แยกต่างหากจากกัน แต่ถ้ารายได้และรายจ่ายรายการใดไม่สามารถแยกกันได้อย่างชัดแจ้งให้บริษัทดังกล่าวเฉลี่ยรายได้และรายจ่ายตามที่กำหนดในกฎกระทรวงนี้ข้อ ๓ ในการคำนวณรายได้ให้บริษัทเฉลี่ยรายได้ตามสัดส่วนของรายจ่ายทั้งหมดของแปลงสำรวจที่อยู่ภายใต้บังคับพระราชบัญญัติแต่ละฉบับข้อ ๔ ในการคำนวณรายจ่ายให้บริษัทเฉลี่ยรายจ่าย ดังต่อไปนี้(๑) เงินเดือนและค่าแรงงานซึ่งโดยทางปฏิบัติไม่สามารถหรือไม่เหมาะสมที่จะจัดทำตารางเวลาการทำงานเพื่อแยกงานว่าเป็นของแปลงสำรวจที่อยู่ภายใต้บังคับพระราชบัญญัติฉบับใดให้บริษัทเฉลี่ยเงินเดือนและค่าแรงงานนั้นตามสัดส่วนเงินเดือนและค่าแรงงานที่เทียบเคียงกันได้ตามที่ได้มีการจัดทำตารางเวลาการทำงานของแปลงสำรวจที่อยู่ภายใต้บังคับพระราชบัญญัติแต่ละฉบับ(๒) รายจ่ายนอกเหนือจากรายจ่ายตาม (๑)ให้บริษัทเฉลี่ยตามสัดส่วนของรายจ่ายทั้งหมดที่แบ่งแยกได้ของแปลงสำรวจที่อยู่ภายใต้บังคับพระราชบัญญัติแต่ละฉบับข้อ ๕ ในกรณีที่บริษัทเห็นว่าการคำนวณรายได้หรือรายจ่ายโดยวิธีอื่นจะถูกต้องตามความเป็นจริงมากกว่าการคำนวณตามหลักเกณฑ์ข้อ๓ หรือข้อ ๔ แล้วแต่กรณี บริษัทอาจขออนุมัติเพื่อนำหลักเกณฑ์อื่นนั้นมาใช้แทนได้โดยทำเป็นหนังสือแสดงเหตุผลของการขอเปลี่ยนแปลงยื่นต่ออธิบดีและเมื่อได้รับอนุมัติจากอธิบดีแล้วให้ถือปฏิบัติตั้งแต่รอบระยะเวลาบัญชีที่อธิบดีกำหนดเป็นต้นไปถ้าข้อเท็จจริงปรากฏในภายหลังว่าหลักเกณฑ์การคำนวณที่อธิบดีอนุมัติตามคำขอของบริษัทตามวรรคหนึ่งไม่เหมาะสมด้วยประการใด ๆ หรือสภาพการณ์เปลี่ยนแปลงไปให้อธิบดีมีอำนาจสั่งแก้ไขหรือเปลี่ยนแปลงหลักเกณฑ์ดังกล่าวได้แต่ทั้งนี้ไม่กระทบกระเทือนต่อการกระทำใด ๆ ที่บริษัทได้กระทำไปแล้วก่อนวันที่อธิบดีสั่งแก้ไขหรือเปลี่ยนแปลงข้อ ๖ การคำนวณรายได้และรายจ่ายตามที่กำหนดในกฎกระทรวงนี้ให้ใช้บังคับแก่รายได้และรายจ่ายที่เกิดขึ้นตั้งแต่วันที่ ๒๓ มิถุนายน พ.ศ. ๒๕๖๐เป็นต้นไปให้ไว้ ณ วันที่ ๑๕ พฤษภาคม พ.ศ. ๒๕๖๒อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๖๕ ฉัพพีสติ แห่งพระราชบัญญัติภาษีเงินได้ปิโตรเลียม พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม(ฉบับที่ ๗) พ.ศ. ๒๕๖๐ กำหนดให้บริษัทที่เป็นผู้ได้รับสัมปทานหรือผู้ได้รับสัญญาแบ่งปันผลผลิตที่มีแปลงสำรวจหลายแปลงโดยแปลงสำรวจบางแปลงอยู่ภายใต้บังคับพระราชบัญญัติภาษีเงินได้ปิโตรเลียมพ.ศ. ๒๕๑๔ ก่อนการแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่๕) พ.ศ. ๒๕๔๑ หรือบางแปลงอยู่ภายใต้บังคับพระราชบัญญัติภาษีเงินได้ปิโตรเลียม พ.ศ.๒๕๑๔ ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่ ๕) พ.ศ.๒๕๔๑ คำนวณรายได้ รายจ่าย และกำไรสุทธิสำหรับแปลงสำรวจที่อยู่ภายใต้บังคับพระราขบัญญัติฉบับนั้น ๆ และแปลงสำรวจที่อยู่ภายใต้บังคับพระราชบัญญัติภาษีเงินได้ปิโตรเลียมพ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติภาษีเงินได้ปิโตรเลียม (ฉบับที่ ๗)พ.ศ. ๒๕๖๐ แยกต่างหากจากกันแต่ถ้ารายได้และรายจ่ายรายการใดไม่สามารถแยกกันได้อย่างชัดแจ้งให้เฉลี่ยรายได้และรายจ่ายในการคำนวณตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้อรญา/จัดทำ๑๘ มิถุนายน๒๕๖๒[๑]ราชกิจจานุเบกษาเล่ม ๑๓๖/ตอนที่ ๗๐ ก/หน้า ๗/๒๘ พฤษภาคม ๒๕๖๒